text: Jæger møder rålam
  07 juni 2019 kl. 12.00
  En jæger fik øje på et rålam ved Vingsted og skød det  . . . med sin mobiltelefon.
  Lige nu vrimler naturen med dyrebørn. Det er noget Aage Eriksen kan skrive under på.
  Han var på jagt efter en sommerbuk, men fik øje på et rålam der gik og kaldte på sin mor.
  Det nysgerrige rålam kom helt hen til jægeren, før råen kom ind fra marken og kaldte lammet til sig. Begge forsvandt kort efter ind i skoven.
  - Jeg tror, at den var en uge - fjorten dage gammel. 
  Det er en af de oplevelser Aage nyder ved, at komme ud i naturen.
  - Det er sjovt at opleve de mange dyrebørn. Jeg har også engang lokket ræveunger helt hen til min hånd ved, at sige som en mus.
  Aage Eriksen var en aften ved 19-tiden på jagt efter en sommerbuk - altså hannen. Den må skydes mellem den 16. maj til 15. juli.
  Men denne aften var det kun lammet og moderen der kom på kornet - men de må naturligvis ikke skydes.
  Se i øvrigt hvordan det går med storkeungerne i Smedager her:
  https://www.tvsyd.dk/natur
  Har du søde billeder af dyrebørn, så kan du sende dem til TV SYD her:https://www.tvsyd.dk/tip-os
  